
1. NARODNA PREHRANA 


U prehrani stanovništva kojemu je glavna gospodarska osnovica sto- 
čarstvo dominantnu ulogu imaju mlijeko i mliječni proizvodi. Tako je 
to bilo još do pred tridesetak godina. Danas, međutim, stočarstvo stag- 
nira i to se neminovno održava na način prehrane. Velik broj muške 
radne snage zaposlen je u industriji Knina i po drugim mjestima Dal- 
macije, a također i u inozemstvu. U potrazi za poslom krenuli su još 
između dva rata. Mnogi su odlazili u Beograd, gdje su radili kao nosači 
na željezničkoj stanici ili kopali kanale za kanalizaciju. Danas i žene 
odlaze kao sezonska radna snaga u Vojvodinu u berbu kukuruza. Nov- 
čana zarada pruža im mogućnost kupovanja živežnih namirnica koje 
sami ne proizvode, što je još do šezdesetih godina bilo teško izvedivo. 
Kupuje se npr. pšenično brašno, koje se miješa s domaćim raženim za 
kruh. Radnici kupuju i kruh u kninskim pekarama i donose kući u 
selo. Nabavljaju i ulje, šećer, kavu, manistru (tjesteninu), alkohol i raz- 
ličite mesne konzerve. Sada, kad su asfaltirane i manje lokalne ceste 
i do najudaljenijih sela, npr. do Uništa, često dolaze trgovci sa svje- 
žom morskom ribom (sardele, girice), sa sezonskim povrćem (rajčica, 
paprika) i voćem. Zbog svega toga današnja je prehrana mnogo razno- 
vrsnija i kaloričnija. Meso, koje je kod planinskih stočara bilo veoma 
rijetko na stolu, a jelo se uglavnom četvrtkom, nedjeljom i blagdani- 
ma, sada je dio svakodnevnog obroka gotovo kod većine stanovništva. 

Sela koja su obuhvaćena terenskim istraživanjima naseljena su hrvat- 
skim i srpskim stanovništvom. Budući da već niz stoljeća žive jedni 
pored drugih, često povezani rodbinskim vezama, nema nekih bitnih 
razlika u prehrambenim navikama. 


Tri su glavna dnevna obroka: ručak, užina i večera. Nema pravila i 
točno određenog vremena kada započinje koji od spomenutih obroka 
jer sve zavisi o gospodarskim poslovima. Zimi se ustaje kasnije, a u pro- 
ljeće i ljeto, kad počinju poljski radovi, ustaje se vrlo rano. Tada se 
obično ruča kiselo mlijeko s kruhom ili se ponese u torbi komad kruha 
sa slaninom ili sirom. Oko podne je užina, i tada se najčešće jela pura 
s kiselim mlijekom ili začinjena maslom. Zimi se jela pura s kiselim 
kupusom. Danas se s kiselim kupusom posvuda kuha i suho meso ili 

slanina. Užina se može sastojati i od kuhanog krumpira sa sirom. Za 
večeru se jede uglavnom ono što je ostalo od užine. Novije su pojave 
međuobroci: marenda poslije podne i povečerak kasno navečer kad se 
dođe kući s prela. 


Prerada mlijeka 


U selima preko ljeta ostaje malo ovaca, Većina ih je na planinskim 
pašnjacima Dinare. Zbog toga se prerađuje i upotrebljava uglavnom 
kravlje mlijeko, jer svaka kuća za svoje potrebe ima jednu do dvije 
krave. Za kiseljenje mlijeka još se u nekim domaćinstvima (Polača, 
Uništa, Bračev Dolac) upotrebljava domaće sirište, Ono se pravi od 
svinjskog želuca, koji se nakon klanja opere i osuši na dimu. Prije upo- 
trebe se namoći u vodu da omekša. Komadić se stavi u posudu sa 
surutkom, doda jedno cijelo jaje s ljuskom, dvije šake soli, a može i 
čašica rakije zbog boljeg okusa. Tako priređeno sirište spremno je za 
upotrebu nakon deset do petnaest dana. Na 10 litara mlijeka stavi se 
dvije do tri žlice tekućine. Stočari Bitelića ne upotrebljavaju sirište već 
kvasac od mlijeka! Oni u toplu vareniku uliju nešto kiselog mlijeka 
da se ukiseli. U selu Otok, čije stanovništvo također napasa stoku na 
Dinari, upotrebljavali su za sirenje mlijeka, prema podacima iz 1946. 
godine, tri vrste sirišta: od goveđeg želuca, surutku i kupovno sirište. 
U selima na Promini za kiseljenje mlijeka upotrebljavaju ocat. Podatak 
o upotrebi octa za sirenje mlijeka kod Morlaka zabilježio je u 18. sto- 
ljeću opat Alberto Fortis“. 


Kad žena stavlja mlijeko u posudu gdje će se siriti, doda sirište i 
sve promiješa, prekrsti mlijeko kašikom i kaže: »Sveti Petre i Pavle koji 
siriš i kiseliš, ukiseli ovo moje« (Uništa). Nakon što se u zagrijanom 
mlijeku odvoji sirutka a sir padne na dno posude, domaćica ga rukama 
zbija u kuglu i zatim ostavi da se još neko vrijeme cijedi na situ ili 


" Mliječni kvas upotrebljava se i u predjelu Janja. Autor mu ne navodi 
poblike značenje. Vidi: R. Rakita, Narodna jela i pića u predjelu Janj, Glasnik 
Zemaljskgo muzeja Bosne i Hercegovine u Sarajevu, NS, Etnologija, Sara- 
jevo 1984, str. 182. 

* Stočari na Zlatiboru također su za sirište upotrebljavali goveđi želudac, 
sirutku i jedno cijelo jaje. Vidi: S. Trojanović, Starinska srpska jela i pića, 
Srpski etnografski zbornik 2, Srpska kraljevska akademija, Beograd 1896, 
str. 83. Goveđi, ovčji ili kozji želudac potopljen u posoljenu sirutku pod nazi- 
vom mura upotrebljavaju i stočari u Drežnici. Vidi: R. Fabijanić, Narodna 
hrana u Drežnici, Glasnik Zemaljskog muzeja BiH u Sarajevu, Sarajevo 1970, 
str. 186. Dalmatinski stočari na Velebitu prave sirište od suhog ovčjeg želuca 
namočenog u posoljenu sirutku. Vidi: M. Marković, Narodni život i običaji 
sezonskih stočara na Velebitu, Zbornik za narodni život i običaje južnih Sla- 
vena 48, Zagreb 1980, str. 77. 

* Rukopić iz ostavštine fra Stanka Petrova, Biblioteka Franjevačkog samo- 
stana u Sinju, fasc. 65. 

A Fortis, Put po Dalmaciji, Globus, Zagreb 1984, str. 53. Ivan Lovrić ne 
pobija taj Fortisov podatak, već samo dodaje da Morlaci običavaju zakiseliti 
mlijeko octom. Vidi: I. Lovrić, Bilješke o putu po Dalmaciji opata Alberta 
Fortisa i život Stanislava Sočivice, JAZU, Zagreb 1948, str. 75. 

a zamota u čistu krpu. Kasnije ga razreže na komade, posoli i naa 
u ovčju mješinu, koju drži na hladnom i mračnom mjestu, a pri ., 
podrumu. Sir u dobro zatvorenoj mješini, bez pristupa ka a, >< 
stajati i do godinu dana. Na taj način spsvaj siri ge jneno na a 
lebitu, a poznaju ga i hercegovački stočari. Rjeđe se, ali eia m PE 
nini, sir stavlja u tvorilo ili tubok, tj. metalne ili bukove cij BE 
tisne teretom da se ocijedi sirutka, a zatim se suši. Kijevs past Še 
na paši kuhali svježe pomuzeno mlijeko u drvenoj posudi pomoću a 
janog kamena. Ta paleobalkanska tradicija zadržala se tamo sve 
naših dana“. 


j ravi tako da se prvo uskuha varenika i ostavi se hladiti. 
Ke Ilije u drvene zdjele — škipove i pusti da se ukiseli. i. 
dan se odozgo pokupi kajmak, posoli i spremi u drvenu kačicu, a ako 
ga je više, onda u mješinu. Na kajmaku ili skorupu peku se rem 
bolesnike i djecu. Od obranog mlijeka pravi se sir koji nije tol o 
kvalitetan kao onaj koji se radi od cijeloga mlijeka, iako i on ima 
dobru prođu kod kninskih ugostitelja. 


Skuta se radi od miješanog kiselog i slatkog mlijeka, koje se ulijeva 
u ovčju mješinu. Mješina se objesi i iz nje se cijedi sirutka, au jena 
ostane masnoća. Sirutka se ne jede, već se daje svinjama. U 18. sto je 
ću, u doba kada su Fortis i Lovrić pisali o Morlacima, sirutka im je 
služila za piće, a jela se s kruhom". 


Maslo se radilo od jedne polovice slatkog i jedne poke 
mlijeka. Bucalo se ili melo u drvenom stapu. Da se maslo ne bi pokva- 
rilo, moralo se odmah pretopiti. Maslo je služilo kao začin za si 
divlje zelje, a također su se na maslu pekli uštipci. Danas se o.“ 
gotovo i ne radi jer žene kažu da za to više nemaju vremena. Maslo 
je zamijenila svinjska mast. 


Prerada mesa 


Svako domaćinstvo goji barem po jednu svinju, a mnoga i po više 
njih. Svinje se kolju prema potrebi. Ako je vrijeme toplo, zadrži se . 
mo dio koji će se odmah pripremiti za jelo, a ostatak se proda u moa , 
Škrinje za duboko smrzavanje još su vrlo rijetke. U zimskom m3 : 
od zaklane svinje izrežu se pečenice (karmenatli) i panceta (s anina), 
posole se i stavljaju u posebni sanduk od drveta. Plećke se irm 
za sušenje tako da im se prethodno skine koža sa slaninom, tj. z < 
bez kore, dok se pršuti suše pod korom. Na posoljeno meso stavlj 


5 T. Lovrić, n. dj., str. 75; M. Marković, n. dj., str. 77; R. Fabijanić, n. dj., 
zi E Kulturno nasljeđe Južnih Slavena u svjetlu etnologije. Vrela 
i sudbine narodnih tradicija. Liber, Zagreb 1978, str. 60. 

7 I. Lovrić, n. dj., str. 75. 

se teret da se iz njega iscijedi voda. Za pršute danas imaju posebne 
stege ili menđule s pomoću kojih se pritežuš Nakon otprilike osam da- 
na meso se vješa iznad ognjišta i izlaže se dimu. Pršuti se, međutim, 
posoljeni drže još oko petnaest dana, a zatim se i oni stavljaju na dim. 
Kao gorivo dobra je smrekovina, jer po njoj meso dobije karakteristi- 
čan miris. Poslije sušenja na dimu meso se suši na buri. Današnje kuće 
više nemaju ognjišta, pa se meso suši ili u staroj kući ili u posebnoj, 
za tu svrhu izgrađenoj zgradici — šušari. Na dimu se također sušilo 
braveće i kozje meso. Danas se bravetina sve manje suši, a koza više i 
nema. Sušeno meso od ovce i koze Uništani nazivaju pastrva, a stanov- 
nici Cetinske krajine i kaštradina. 

Krave i telad ne jedu, već ih prodaju na sajmovima kako bi došli do 
novca. 

Mesne kobasice od svinjetine počeli su raditi tek poslije drugog svjet- 
skog rata. Divenice se prave od svinjske krvi pomiješane s narezanim 
salom i kukuruznim brašnom, uz dodatak soli, češnjaka i bibera. Oba- 
vezno se moraju prokuhati i staviti nekoliko dana na sušenje iznad 
dima. Te kobasice nisu trajne, te se moraju što prije potrošiti. Pola- 
čani ni danas ne prave kobasice. Svinjsku krv daju stoci za hranu. 
Svinjska crijeva operu, malo prokuhaju, posole i osuše na dimu. Jedu 
ih djeca pržena u tavi ili na žaru. Braveća i janjeća crijeva se odmah 
pripremaju za jelo. Najprije se operu i prokuhaju u slanoj vodi, a za- 
tim sijeku na komade, koji se na masti poprže s malo luka, crvene pa- 
prike, brašna, bibera soli i ječma. Cetinjani to jelo zovu tripice. Srce, 
žigerica i bubrezi jedu se pofrigani s lukom na masti. Prije, kad su 
sušili ovčetinu, bubrezi se nisu odvajali od mesa. 

Jela od živadi manje su zastupljena u prehrani stanovništva. Pone- 
kad se jela kokoš pečena na ognjištu ispod peke. Bilo je slučajeva da 
se kokoš pekla s perjem, koje se oblijepilo raskvašenom gnjilom. Kada 
je meso pečeno, lako se odvoji perje od kože. Kuhana kokoš u juvi s 
ukuhanom manistrom (tjesteninom) smatra se naročito korisnom za 
žene u babinama. 


Riba je u prehrani imala sporedno značenje. U selima oko rijeke 
Cetine i njenih pritoka, prije izgradnje termoakumulacijskih jezera 
»Peruča«, lovili su pastrve i klenove, koje su pripemali frigane na ulju. 
Također su jeli kuhane riječne rakove, koje su lovili pomoću mreže 
zvane vlak, a i rukama su ih izvlačili iz Cetine. Morske ribe srdele i 
girice, koje povremeno prodaju ribari, prže na ulju. Bakalar se pripre- 
mao ranijih godina, dok ga je bilo više i kad nije bio toliko skup, dva- 
put godišnje. To je bilo obredno jelo kod katolika i pravoslavnih na 
Badnjak i Veliki petak. Bakalar se kuhao s krumpirom i začinjao bije- 
lim lukom i uljem. Također su ga jeli kuhanog u juhi s rižom. 


; Novija je pojava da se meso stavi u slanu vodu — salamuru. To bi mogao 
biti utjecaj iz panonske sredine — Slavonije i Vojvodine. 

Pripremanje jela od žitarica 


Još u prošlom stoljeću stanovništvo Dalmatinske zagore jelo je bes- 
kvasne pogače od ječma, sirka, kukuruza, prosa i raži, pečene na oi 
štu. Kvasni kruh, prema navodima starijih autora, još nisu poznavali. 
U naše vrijeme kruv se ukuva od miješanog brašna ses pola domaće 
raži i pola pšenice koju kupe. Za kvas im služi komadić ukisla še lan 
koje je ostalo od prethodnog pečenja. Kruh se peče u štednja u, a 
vrlo rijetko na ognjištu ispod peke. Danas se sve više troši kupovni 
kruh, pogotovo ako u kući ima male djece koja ga više vole. 


Pogača od bijelog brašna bez kvasa obredno je jelo za godišnje blag- 
dane — Božić i Uskrs. ' 
ipci se priređuju od bijelog brašna uz dodatak jaja, soli, vode i 
ME mno: krvi ili a ukislog tijesta od kruha. Peku se u tavi na masti, 
a ranije i na maslu. Bila je to velika poslastica i priređivala se s 
u posebnim prilikama — za svadbu, babine i godišnje . 
novije vrijeme prave se i kroflice, slične uštipcima. Tijesto se razvalja 
i oblikuje pomoću čaše. Već i sam naziv govori da su preuzete iz gra- 
đanske sredine. 

Kajgana je slična palačinkama, samo što je oko dva prsta mis 
Od bijelog brašna, vode, jaja i soli zamuti se rijetko tijesto i ulije 
u zamašćenu tavu. Da se kajgana bolje ispeče, razreže se na četiri 
dijela. Spremala se također samo za blagdane. . 

Pura od kukuruznog domaćeg brašna bila je svakodnevno: jelo, naro- 
čito za užinu. Jela se s kiselim mlijekom, začinjena maslom, ili uz kiseli 
kupus. ; 

Taloga je začin za puru koji se pravi od kukuruznog brašna, s 
i taloga koji ostaje kad se topi maslo. J ela se u Otoku. Pura se o a . 
da se u provrelu vodu doda soli i prosijano brašno. Zatim se piva r 
mišajom prekriži posuda u kojoj se kuha pura napravi rupa u sre sa 
Kad pura zamiriše, skida se s vatre i miješa. Otočani u puri vare i s 
ninu. Prvo se kuha slanina i kad je gotova dodaje se kukuruzno brašno, 
i dalje se zajedno vari. Kad se pura skine i počne miješati, izvadi se 
slanina i razreže na komade prema broju ukućana. Bare 

Kad je post, kuha se pura kumpirašica. U bakru se stavi iskrižani 
krumpir i kad je kuhan doda se pura (kukuruzno brašno) i tako sve 
zajedno vari. Zoka se također pravi od kukuruznog brašna. Umijesi se 
kao kruh, kamo bez kvasa. U tijesno se doda narezanog krumpira, 
kapule, a ako ima stavi se i grožđa. Peče se ispod peke na ognjištu 
ili u teči u špakeru." Slična joj je kuruzovnica, koja se radi od kukuruz- 
nog brašna, vode, soli i iskrižane kapule. Sadržaj se dobro prokuha a 
zatim iskrene i metne pod peku. Ukrasi se pinjurom. Kuruzovnica se 


* H. Morović, Izvještaj poglavara E. Rehe o prilikama u Splitskom okrugu, 
Građa i rival za Povijest Dalmacije, Historijski arhiv u Splitu, sv. 8, Split 
1974, str. 252. 

" Vidi bilj. 3. 

priprema na Badnju večer u Bračevu Docu, gdje sada živi stanovništvo 
iz sela Donji Koljani, koje je potopljeno Peručkim jezerom. 


Cicvara je jelo za svetačne dane, a obavezna za Božić. Pravi se od 
skute iz mješine ili kajmaka. Prvo se istopila u vodi skuta, a zatim se 
dodalo kukuruzno brašno, u novije vrijeme i jedna šaka bijelog brašna. 
Miješa se drvenom kašikom dok ne bude gotova, tj. dok mast ne dođe 
na površinu. Zatim se iskrene na tanjur i reže kao kolač. 


U naše vrijeme jela od kukuruznog brašna gotovo se više i ne jedu. 
Razlog je tome što se kukuruz malo sije jer zahtijeva uglavnom ručnu 
obradu. 


Ječam se danas dosta troši u prehrani. Preko zime se jede kuhan sa 
suhim svinjskim mesom ili slaninom. Ako nema mesa, kuha se s krum- 
pirom. Ječmom se hrane također i svinje i živad mjesto kukuruza. 


Pripremanje jela od povrća 


Krumpir je danas nezamjenjiva namirnica u prehrani stanovništva 
sela pod Dinarom. Zamijenio je puru i ostala jela od kukuruza. Krum- 
pir je u Dalmaciju došao relativno kasno. Počeo se uzgajati tek počet- 
kom 19. stoljeća, u doba Napoleonove vladavine!!. Jede se pečen u lugu 
na ognjištu ili izrezan na polovine ispod peke. Uzima se i kuhan sa 
sirom kao samostalan obrok za užinu. Također je dodatak uz kiseli 
kupus ili s kuhanim svinjskim mesom. 

Kupus se priprema svjež, kuhan s krumpirom i začinjen uljem ili 
mašću. Ukiseljeni kupus glavno je povrće u zimskim danima. Jeo se 
s purom, a sada kuhan sa suhim mesom. 


Grđ mladi u ljudsci — ma'une priprema se kao varivo s krumpirom. 
Suhi grah se vari s kiselim kupusom i suhim mesom. Na isti način se 
kuha i slatki grd (slanutak). 


Divlje zelje se jede u proljeće, a često je to dio posnog obroka na 
Veliki petak. Kuha se s krumpirom i začini mašću ili uljem. Branje 
jestivih trava oduvijek je bio ženski posao. Starije žene još uvijek po- 
znaju dvadesetak različitih vrsta, kao što je: divlja mrkvica (Daucus 
carota L.), kopriva (Urtica dioica L.), maslačak ili mličika (Taroxacum 
officinale Weber), škripavac (Silena vulgaris Mch. Garcke), štir (Ama- 
rantus retroflexus L.) foboda (Chenopodium album L.), zečji kupus 
(Oxalis acetosella L.), mak (Papaver rhoes L.), tušac (Portulaca oleacea 
L.), štavolj (Rumex crispus L.), sliz (Malva silvestris L.), crijemuš (Alli- 
num ursinum 1L.), šparoge (Asparagus čofficinalis L.), vranija nožica 


" Lj. Karaman, Dalmacija kroz vjekove, Pomorska biblioteka Jadranske 
straže, sv. 3, kolo 2, Split 1934, str. 165. Generalni providur za Dalmaciju V. 
Dandolo je 1807. godine napisao kratku knjižicu s uputama o uzgoju i prire- 
đivanju krumpira. Primjerak se čuva u Narodnoj biblioteci u Zadru. U osta- 
lim dijelovima Hrvatske, koji su bili pod vlašću Austrougarske Monarhije, 
krumpir se počeo uzgajati u 18. stoljeću. 

(Plantago coronopus L.), zvonce (Campanula rapunculus L.), šurlin (Cap- 
sella bursa — pastoris L.) itd.? 

Danas se još rijetko kada bere divlje zelje jer starije žene kažu da 
više nemaju vremena, a mlade jestivo bilje sve manje poznaju. Time 
se zatvara krug jedne tradicije koja se brižno prenosila još iz pretpo- 
vijesnog lovačko-sakupljačkog oblika gospodarstva, a nosilac te sakup- 
ljačke tradicije bile su žene. 

Osim pitomog voća — trešanja, višanja, oraha, badema, šljiva i murvi, 
jedu se i plodovi divljeg voća. Kupine su još donedavna brale žene i 
nosile u otkupnu stanicu u Vrliku. Plodove divljih jabuka, koje rastu 
iznad Dolaca na Dinari, upotrebljavali su za dobivanje octa. Jedu se 
plodovi kostele (Celtis australis L.), drenjike (Sorbus torminalis L.) i 
mukinje (Sorbus aria L. Carntz).! 


Pića 

U nekim selima do vode za piće mukotrpno se dolazilo. Tamo gdje 
nije bilo izvora žive vode, ljudi i stoka pili su vodu iz prirodnih ili 
umjetno napravljenih lokava koje su se nalazile u blizini sela. Kad bi 
lokve ljeti presušile, moralo se ići po vodu na veće udaljenosti. Uni- 
štani su išli na Dinaru ili na vrelo Cetine. Maovičani su se spuštali po 
vodu na izvor u Vrlici. Vodu su prenosile žene u drvenim posudama 
— vučijama na leđima ili su je prenosili konji. Danas je problem vode 
riješen tako što svaka novoizgrađena kuća ima svoj bunar s kišnicom. 
Vino se pije u većoj mjeri nego ranije i u selima u kojima zbog klimat- 
skih uvjeta ne uspijeva vinova loza. Kupuje se ili prava rakija lozovača, 
a također se pije i rakija od šljiva i murvi. Lozovača u manjim količi- 
nama služi i kao lijek ako se u nju stavi korijen srčenika (lincure). 
Pomaže kod srčanih mana i pospješuje krvotok. Čaj od ive i kađulje 
pomaže plućnim bolesnicima. Čaj od štavolja služi protiv srdobolje. 
Rasad (rasol) pije se čist ili pomiješan s vodom za žeđ. Mnogo se troši 
i crna kava, koja se obavezno ponudi gostu. 


Praznična jela 


Na badnji dan jede se tek kad se smrači i upale svijeće. To je posni 
dan, pa se izbjegava svaki mrs. Ranije se jeo bakalar, a danas riblja 
konzerva, zatim kuhani grah, kiseli kupus s purom ili kuhanim krum- 
Pirom bez ikakvog začina, jer nije bilo novaca da se kupi ulje. Na taj 
dan se radi čobanski kolač od beskvasnog tijesta s rupom u sredini. 
Ukrasi se krugovima pomoću čaše. Također se radi i pogača od bijelog 


——————— 

" Za određivanje botaničkih naziva upotrijebljena je knjiga Lj. Grlića 
Enciklopedija samoniklog jestivog bilja, August Cesarec, Zagreb 1986. 

> Z. Šimunović-Petrić, Kuća i gospodarstvo u Grabovčevu Podosoju, Zbor- 
Nik Kačić, god. 15, Split 1983, str. 76—77. 

., Neidentificirane su ostale biljke: klička, prešlica, čepljusika, ušica, repun- 
Cija, kršeljača, kokošja voljica, ovčje vimašce, mačje muđanice, spanjak, 
Brička, šena i reuna. 

brašna i bez kvasa. Ukrasi se lešnjacima, bajamima i različitim orna- 
mentima ispisanim viljuškom. 

Božićni stol je bogat jelima. Za ilustraciju neka posluži opis božić- 
nog ručka kojem smo prisustvovali u jednoj skromnoj kući na Uništi- 
ma 1982. godine. Čim smo stigli, domaćin nas je ponudio crnom kavom 
i rakijom. Na stolu je bilo oraha, lješnjaka, jabuka, keksa i kolača — 
rolat (domaćinova unuka je tada polazila ugostiteljsku školu). Doma- 
ćica je iznijela na stol kiseli kupus kuhan sa suhom ovčetinom — 
pastrvom, suho svinjsko meso — pečenicu, sarmu i cicvaru, a od pića 
je bilo, osim rakije, vina, piva i kruškovca. U drugim kućama na taj 
se dan jede pečeno janje na ražnju, pršut, uštipci i pogača. 

Veliki petak pred Uskrs je posni dan. Još se ponegdje jede divlje 
zelje, kuhani grah začinjen uljem, konzerva sardina u zamjenu za baka- 
bakalar. Pije se vino i rakija. 

Na Uskrs ujutro jedu se jela koja su bila posvećena u crkvi: jaja, sol 
i pršut. Tko može, peče janje ili jare na ražnju ili jede kuhano. Skrom- 
nije porodice užinaju pečenu kokoš s krumpirom. Prave se uštipci i 
kajgane, a u novije vrijeme i slana pita (savijača) od sira. 

Krsna slava je svetkovina pravoslavnog stanovništva. Kod bogatijih 
domaćina pekla se ovnovina ili jarčevina na ražnju, a moglo je biti i 
pečeno prase. Na stolu također bude i narezana pršuta, sira, suhih smo- 
kava, uštipaka, vina i rakije. 


Jela na svađbi 


Za tu priliku zakolje se po nekoliko janjaca, koji se ispeku na ražnju. 
Neki peku i mlado prase. Jede se sir i pršut, kiseli kupus, uštipci, a 
sada već ulaze u modu i torte. Ako je kuća premalena da primi sve 
goste, hrana se ponese u torbama do matičara i crkve. Nakon toga se 
odlazi u gostionicu, gdje se jede donesena hrana, a kupi se samo vino. 


Sedmine se priređuju odmah iza pokopa. Na sedmine se obavezno 
pozove grobar, rodbina, prijatelji i susjedi koji su bili na pogrebu. Za 
tu se priliku jede kuhano meso i juha s ukuhanom rižom. Danas se 
već udomaćilo priređivati i pečeno meso. Kuhaju žene, a muškarci si- 
jeku meso. Piju se različita alkoholna pića — vino, pivo, rakija — po 
izboru (sl. ). 

Za babine, dok žena još leži nakon poroda, rodbina joj nosi maslo, 
jaja, uštipke, kuhanu kokoš u juhi i rakiju. 

U današnjoj prehrani stanovništva sela ispod Dinare vidljivi su razli- 
čiti utjecaji, kojih zadnjih desetljeća ima sve više. Na staru stočarsku 
kulturnu osnovu, za koju je karakteristična prehrana mlijekom i mli- 
ječnim prerađevinama, a manje mesom, utjecao je prije svega opći 
porast životnog standarda. To se opaža u sve većoj potrošnji mesa i 
mesnih prerađevina. Nije zanemarljiv ni utjecaj grada. Žene prenose 
nova iskustva iz drugih kulturnih sredina u svoju seosku zajednicu. Da- 
nas se, naprimjer, već u svim selima troši industrijski začin — vegeta. 
Tome je znatno doprinio i utjecaj TV medija. Porasla je također po- 


190 


* trošnja konzervirane hrane i mesnih prerađevina, kao i različitih bez- 


alkoholnih napitaka. S druge strane, mnoga starinska jela se napu- 
štaju, kao što je to slučaj s purom. Za to vjerojatno postoji i jedna 
psihološka komponenta. Mnoga od tih jela podsjećaju ih na doba gladi 
i neimaštine iz koje su tek nedavno izašli. Stoga kad se istražuje stara 
narodna prehrana i kad je ispitivač isključivo vezan na memoriju sta- 
rijih ljudi, mora imati na umu činjenicu da narod možda i nesvjesno 
daje podatke o stanju koje je idealno zamišljeno, ali nije vezano za vla- 
stitu praksu. Za vrijeme ispitivanja u kućama kazivača, u vrijeme pod- 
nevnog obroka, dok su govorili što sve jedu, odnosno što kuhaju 
za taj obrok, ponudili su za jelo slanine, sira iz mišine i kruh. Teren- 
sko iskustvo pokazuje da se do druge polovine našeg stoljeća meso 
nije upotrebljavalo kao svakodnevna hrana, već su pečenice uglavnom 
bile obredna jela, tj. spravljala su se samo za razne svetkovine. Nedje- 
ljom se meso počelo upotrebljavati tek s porastom standarda ovih sta- 
novnika, a to znači tek od šestog desetljeća, kad su se mlađi počeli 
zapošljavati i dobivati prihod od rada u državnoj službi. 


2. NARODNA ARHITEKTURA 


Narodna arhitektura sela oko Dinare uklapa se u opću sliku gradi- 
teljske baštine šireg područja rasprostranjenosti kamene kuće jadran- 
skog primorja i golog krša." Kuće s pripadnim gospodarskim zgradama 
zbijene su bez većeg reda u manje grupacije — zaseoke (komšiluke), 
koji nose ime rodova što tamo obitavaju. Kuće su redovito smještene 
na kamenitoj podlozi uz obronke kraških polja. 

Najjednostavniji oblik kuće, koji je bio u funkciji kod siromašnijeg 
dijela stanovništva još pred pedesetak godina, bila je jednodijelna pri- 
zemnica skromnih dimenzija pravokutne osnove (tlocrt br. 1). Zidovi 
su građeni od nepravilnih komada kamena tehnikom suhozida. Šupljine 
između kamenja naknadno su omazane smjesom zemlje i balege.“ Krov 
je redovno na dvije vode, pokriven slamom ili kamenim pločama. U 
kući su boravili ljudi i domaće životinje razdvojeni pregradom (plot, 
perda, lisa) od ispletenog šiblja, koja se također omazivala smjesom 
zemlje i balege. Pregrada je mogla biti i od dasaka. Ulazna vrata se 
nalaze na dužoj strani kuće i bila su zajednička za stoku i za ljude. Vrata 
su bila drvena, bez brave i zatvarala su se pomoću zasuna. Vratnice, 
koje narod naziva još i prag, bile su od klesanog kamena, kao i okviri 
Prozora. Prozori su, ukoliko ih je bilo, malih dimenzija, veličine ljud- 
Ske glave, bez drvenih okvira sa staklom, a služili su prije svega za 
Provjetravanje prostorije. Zimi se u te otvore umetala daska. Na takvim 
Zgradama danas se mogu vidjeti i drveni prozori malo većih dimenzija, 
S Prozorskim okvirima i staklom. 


= 
29 M Ovijić, Balkansko poluostrvo i južnoslovenske zemlje, Beograd 1966, str. 


na Z. Šimunović Petrić, Kuća i gospodarstvo u Grabovčevu Podosoju, Zbornik 
ačić, god. 15, Split 1983, str. 74, 

Tlocrt br. 1. Jednodijelna kamena kuća u selu Cetina, u 
kojoj su boravili ljudi i stoka pod istim krovom, odvojeni 
pregradom od pletera, 1. ognjište, 2. krevet, 3. tronošci, 


U prostoru gdje su obitavali ljudi nalazilo se ognjište ili komin, koji 
je smješten uza zid uže strane kuće, tj. uz lastavicu ili u kutu, Ognji- 
šte kvadratnog oblika, načinjeno od nabijene zemlje čija je površina 
omazana razmočenom gnjilom (ilovačom), bilo je u razini sa zemlja- 
nim podom ili neznatno povišeno (oko 10 cm). Tavanice iznad toga 
dijela kuće nije bilo, pa je dim s ognjišta slobodno izlazio kroz krov, 
ako je bio pokriven slamom, ili kroz za tu svrhu ostavljen natkriveni 
otvor pri vrhu, ako je krov bio pokriven kamenim pločama. Iznad og- 
njišta na drvenoj gredi — verižnjači visila je na željeznom lancu gli- 
nena posuda — bakra, u kojoj se kuhala hrana. Uobičajeni inventar 
koji ide uz ognjište jest glinena peka, ispod koje se pekao kruh, drveni 
lopar, pomoću kojeg se stavljao kruh na ognjište, naćve od izdubena 
drveta, u kojima se mijesio kruh, željezni tronožac, tava i ožeg za pod- 
Jarivanje vatre. Ožeg je imao i drugu funkciju. Užareni ožeg stavljao 
se u bukaru s vinom ako je vino bilo prehladno za piće. Njime se tako- 
đer grijala voda u drvenoj: posudi koja je muškarcima služila za bri- 
janje. Drvene zdjele i žlice bile su spremljene na polici, koja je visila 
na zidu. Svaka takva kuća imala je barem još i jednu malu četvrtastu 


udubinu u zidu, zvanu penđerak, za odlaganje sitnijih predmeta (lula, 
bukara i sl.).17 


" Sav taj kućni inventar bio je proizvod domaćih majstora. Još i danas 
lončari iz Potravlja proizvode peke i bakre, drvodjelje iz Kijeva rade pred- 
mete od dužica, kao što su bačve, kace, bukare, vučije, stapovi, kablići i sl. 

Sjedilo;se na“ niskim drvenim tronošcima oko-ognjišta. Tu.se-i jelo 
na niskorh okruglom stoliću — siniji ili stolici, koja je inače, kad nije 
bila ujupotrebi, visila ma zidu. ' 
Kad: se obitelj, okupila oko stola-pri jelu, mlada snaha »nije od stida« 
sjedila;kraj muža, nego između svekra\i divera. Ako su u kuću došli 
gosti, žene, uopće nisu sjedile za stolom: Jelo se iz zajedničke drvene 
zdile drvenim -kašikama. a pi 


Mjesto za spavanje bilo je kraj ognjišta uz jednu i drugu stranu zida. 


Siromašni isu spavali na zemlji na koju su nabaćali slamuii prekrili je 
vunenom “prostirkom, — sukancem, a“pokrivali su se biljcima. Za spa- 
vanje sti neki imali i niske krevete, tj. drvenu platformu na noparima. 
Ako u kući nije: bilo. mjesta .za spavanje, onda je mlađi bračni par spa- 
vao na sijenu u pojati,“To bi obično trajalo do rođenja prvog djeteta. 

Voda se držala u drvenim posudama — vučijama, koje su se:obično 
nalazile uza zid blizu vrata. Za rasvjetu je služila borova luč pričvršće- 
na nai metalni stalak na tri noge, koji se zvao svifljdja. Tako je to bilo 
do početka ovoga stoljeća, kad se počinju upotrebljavati svjetiljke na 
petrolej. Šezdesetih godina struja je: došla i do najzabačenijih sela, 
tako da se danas posvuda upotrebljava električna rasvjeta. 

Način. stanovanja u takvim jednostavnim zgradama bitno se ne raz- 

likuje od opisa koji su nam ostavili u drugoj polovici 18. stoljeća For- 
tis i Lovrić." Oba autora osim kamenih koliba spominju i kolibe nači- 
njene od pletera. Ostatke takvih nastambi ne možemo više naći u mate- 
rijalnim tragovima, već samo“ u usmenoj predaji starijih, koji kažu da 
se nekoć živjelo u kućama ispletenim od šiblja jer Turci nisu dali da 
se grade kuće od kamena. 
* Od materijala za pokrivarije krova Fortis spominje slamu i šimlu. 
Krovovi pokriveni drvenim daščicama također su već izašli iz upotrebe. 
Možemo ih još naći, ali u fazi raspadanja, samo na pokojoj staro kući 
u Gornjoj Polači. Stanovnici takvu građevinu zovu šimleta kuća. Kuće 
nisu pokrivali sami, nego su to radili majstori iz Bosne. 

U drugoj polovici 18. stoljeća dolazi do kvalitetne promjene u kul- 
turi stanovanja. Kod imućnijeg stanovništva kuća ostaje samo za po- 
rodicu, a stoka dobiva posebnu nastambu. — pojatu.? Takvih kuća 
sačuvalo .se još ponešto do naših dana, a za primjer može nam poslu- 
žiti tločrt kuće u selu Podosoje (tlocrt br. 2). U toj je kući do 1960. go- 
dine živio domaćin sa ženom i s dva oženjena sina. Umjesto otvore- 
nog ognjišta nalazi se željezni šporet. Pregrada od pletera odjeljivala 
je prostoriju za pripremanje hrane, u kojoj je spavao domaćin sa že 
Zelovčani izrađuju drvene žlice, lule i kugle za balote. Kovači iz Cetine prave 
tronošce, ožege i metalne dijelove za plug. Svi ti predmeti mogu se kupiti na 
godišnjim“ sajmovima — dernecima u Vrlici na Rožaricu, Sinju na Veliku 
Gospu i Trilju na Sv. Mihovila. ; 
GA, Fortis, Put po Dalmaciji, Globus, Zagreb 1984, str. 54—55;. 1. Lovrić, 


Bilješke o putu po Dalmaciji opata Alberta Fortisa,i život Stanislava Soči- 
Vice, JAZU, Žagreb 1948, str. 71-13... 
"I Lovrić, n.dj., sti: 71. “ ln ei 

Tlocrt br, 2. Jednodijelna kamena kuća u selu Podosoje. U njoj 
su spavali roditelji s dvojicom oženjenih sinova, međusobno 
odvojeni ogradama od pletera. 1. željezni šporet, 2. stolica na 
kojoj se jelo, 3. polica za suđe, 4. tronošci, 5. krevet, 6. vučija 

za vodu, 7. kašun za žito. : 


nom. S druge strane od ulaznih vrata prostor je bio podijeljen ple- 
terom na dvije sobice. U svakoj od njih nalazio se po jedan :krevet, na 
kojem je spavao domaćinov sin sa ženom. Nakon što su se braća podi- 
jelila 1966. godine, svaki je sin za svoju porodicu sagradio novu kuću. 

Dalje je razvoj kuće tekao u vertikalnom smjeru, tako da se kuća 
podigla na kat. U donjoj prostoriji boravi stoka, a u gornjoj ljudi. Stam- 
beni prostor nije se bitno povećao. Ipak, ovdje se već javlja zid, doduše 
od daske, koji dijeli prostor na kužinu s ognjištem i sobu, što je vid- 
ljivo na primjeru tlocrta iz sela Gornje Maovice (tlocrt br. 3). Ognjište 
je bilo u upotrebi do iza drugog svjetskog rata, a tako je vjerojatno 
bilo i u drugim selima. 

Kao novi građevni element javljaju se vanjske kamene stepenice — 
skale i malena popločana parapeta ispred ulaznih vrata. Često se može 
vidjet po nekoliko takvih kuća povezanih svojim zabatnim elementima 
u niz. Grade ih odrasli sinovi kad se osamostale i zasnuju svoju obitelj. 

Teško je odrediti vrijeme kada se počeo graditi spomenuti tip kuće. 
Uništani tvrde da je to bilo iza prvog svjetskog rata, no u drugim seli- 
ma, koja nisu bila toliko izolirana od saobraćajnica, moglo je početi 
i ranije. Tragovi dogradnje prizemnica dobro su uočljivi na mnogim 
zabatima kuća po selima. 

Opisane kuće građene su redovito od kamena nepravilna oblika s 
uglovima od pravilno tesanog kamena. Građevni kamen za zidove i 
ploče za pokrov dovlačili su s brda Klanac, s mjesta zvanog Međa, na 

Tlocrt br. 3. Jednodijelna kamena kuća na kat u selu 

Gornje Maovice. Kamenim stepenicama dolazi se na 

perapetu iz koje se ulazi u kuću. Prostor s ognjištem 
. odijeljen je od prostora za spavanje pregradom od 
ti ski dasaka. 1. kužina, 2. soba. 


sanicama.2 Svaki red ili svaka ruka kamena vezala se smjesom Klaka 
i pržine, tj. vapna i pijeska, u omjeru 3:1. Za paljenje kamena kreč- 
njaka da bi se dobio klak potrebno je dosta drva. Zbog toga :se znalo 
udružiti po nekoliko ljudi za zajedničku klačinu. Dobiveni klak dijelio 
se na taj način da onaj koji je dao drva dobije polovicu, a druga polo- 
vica se dijeli na jednake dijelove prema broju sudionika, uključujući 
Ovdje i onoga koji je dao drva. Seljaci iz Otišića bili su poznati klači- 
nari. Prodavali su svoj proizvod na širem području Vrličke i Sinjske 
krajine, pa i dalje sve do Bukovice. Sada se za gradnju upotrebljava 
kupovni cement, a klak još jedino služi rastopljen s modrom galicom 
za prskanje vinograda. ' : 
iNakon drugog svjetskog rata prišlo se obnovi i izgradnji sela koja 
su stradala u ratu. Pedesetih godina narod je počeo podizati kuće sali- 
Vene od betona ili zidane od opeke, pokrivene crijepom — ciglom. Dvo- 
Slivni krovovi počeli su služiti za sabiranje kišnice, koja se slijevala u 
zatvorenu betonsku nakapnicu — bunar. To ih je oslobodilo od muko- 
trpnog nošenja vode s izvora, lokava i kamenica, Iako su te kuće pro- 
Stranije, uglavnom dvosobne, one još uvijek slijede tradicijski gradi- 
teljski obrazac — gore ljudi, dolje stoka. Higijenske prilike nisu se 


* Sanice ili ligure su vukli konji. Imala su ih pojedina domaćinstva, koja 
Su preko ljeta čuvala ovce na Dinari. Na njima su prevozili svinje, kokoši i 
neophodne kućanske predmete. 

bitno promijenile jer nužnika još uvijek nema u-kući, već za tu svrhu 
služi podrum gdje leži stoka, a tek se, u' sadašnje vrijeme drveni nužnik 
gradi uz gnojnicu ili podalje od kuće. do. f 

Prelazak. iz stare u novu kuću odrazio se i na unutrašnjem uređenju 
stambenog prostora. U kuhinji više nema ognjišta, već je tu.sada šted- 
njak na drva, a danas se uz njega nalazi i električni. Sav pribor koji 
je išao uz ognjište, kao i:staro posuđe i namještaj, ostao je u staroj kući. 
Sada se u kuhinji redovno nalazi pravokutni visoki stol s klupom i 
stolicama — katrigama, kredenac s porculanskim i emajliranim posu- 
đem, frižider, a često i televizor. Često klupa služi kao ležaj za dnevni 
odmor. Kuhinja ije ostala središnje; mjesto obiteljskog života, u njoj 
se boravi u slobodno vrijeme, a također se primaju i gosti, dok sobe, 
moderno namještene, služe samo za spavanje: ša 

Za daljnji razvoj stambene zgrade prijelomne su bile sedamdesete 
godine. Migracija radne snage'u ihdustrijske centre u zemlji i u ino- 
zemstvu, te život u urbanoj sredini, utjecali su. na. način življenja na 
selu. Dolazi do odstupanja od starih kanona graditeljske tradicije. Bolji 
životni standard omogućio je izgradnju većih i udobnijih kuća s više 
prostorija, a također dolazi do preuzimanja nekih graditeljskih rješe- 
nja iz drugih sredina. Ako pogledamo tlocrt kuće br. 4.s Uništa, vidjet 


Tlocrt br. 4. Suvremena prizemna zidanica u selu Uništa.. 

Uz dužu stranu kuće nalazi se natkriveni trijem — iznos, 
koji je poduprt s pet okruglih drvenih stupova međusobno -:':. 
postavljenih na različitim udaljenostima. 1. hodnik, 2..:' 


kuhinja, 3. soba, 4. špajz, 5. bunar s kišnicom. .:. sludaći 

ćemo da je to već trosobna kuća s hodnikom; prostranom kuhinjom i 
smočnicom:.Uz: dužu stranu :kuće je natkriveni trijem: — iznos, podbo“ 
čen “drvenim .. stupovima postavljenim: ria nejednakim udaljenostima. 
To je očito građevni element posuđen iz panonskog prostora. Ne mora- 
mo se tome: čuditi ako znamo da je poslijeratnom kolonizacijom mnogo 
porodica našlo novi dom u Slavoniji i Vojvodini, a da su rodbinski kon- 
takti još stabilni; Isto tako na velika društvena gazdinstva u Vojvodini 
svake godine odlazi sezonska radna snaga na berbu kukuruza.: 

' S druge 'strane, na ovom se području javljaju i graditeljski elementi 
$ jadranskog priobalja. To je kod starijih katnica mala parapeta pred 
ulaznim vratima, a u modernim kućama prostrana terasa — faraca- s 
gustirnom — nakapnicom za kišnicu (tlocrt br./5). Ovdje je kuhinja 
obložena keramičkim pločicama, opremljena visećim elementima, bije- 
lom tehnikom i televizorom. Moderno uređene sobe su za djecu i rođi- 


ske plodove, vino, rakiju i poljoprivredne alate. Uz takve kuće obavezno 
se nalaži i posebna zgradica s ognjištem za sušenje mesa. 

“ Dvorišta oko kuća u starim seoskim jezgrama nije bilo. Ljudi su se 
odmarali ispred kuće sjedeći na kamenim klupama u sjeni krošnje 
lisnatog drveta. Ograđivanje kuća s pripadnim gospodarskim zgradama 
novija je pojava, uglavnom vezana uz novosagrađene kuće. 


Tlocrt br. 5, Stambeni prostor s više prostorija na katu 

.suvremene kuće u selu Podosoje. Ulazi se u kuću s 
"nenatkrivene tarace, na kojoj se nalazi nakapnica s 
kišnicom. 1. hodnik, 2. kužina, 3. soba, 4. špajz, 5. tara- 
SOA 4.5. +. ca, 6. gustirna. ' 

Uz gradnju kuće javljaju se i neki običaji. Tako se npr. kad se iskopa 
fundamenat, tj. temelj, na.svaki ugao stavi blagoslovljene soli ili se baci 
koji 'šolad = metalni novac. Na:.Uništima se u prvi desni ugao kuće 
stavi. pismo-u kojenr stoji'tko je gradio kuću, a netko metne i novac. 
Kad se na Uništima gradila pravoslavna crkva .1909. godine, stavili su 
u desni ugao pismo, bocu maslinova ulja i srebrni novac, 

.Kad se završi drvena konstrukcija krovišta, majstori očekuju da ih 


se daruje: Iza. drugog svjetskog rata darivanje je bilo skromno — sva- 


kom majstoru.se objesio na rogove krovišta komad platna za košulju i 
pripremila:.dobra večera. Siromašniji i sada stave na krovište samo za- 
stavu bez.darova, ali zato počaste majstore pečenjem, vinom i rakijom. 
Imućniji pričvrste na: krovište letvu koju zovu barjak, na koju objese da- 
rove za: majstore. — svakom majstoru košulju, maramicu, Marie, ruč- 
nik, jednu litru vinjaka ili.ž živog pijevca. 

Darivanje majstora postalo je stvar. ugleda Pe md neka vrsta «sta 


tusnog- simbola: Za+primjer će nam poslužiti slučaj s Uništa iz 1975, 


godine, Domaćin je napravio dva barjaka, za svakog majstora po jedan. 
Na svakom je barjaku bilo dvadeset pet .darova:-. maramice, čarape. -— 
domaće i kupovne, veće i manje marame za njihove žene, kogujje, ruč- 
nici, jedna litra rakije i svakome po 500 novih dinara. 


Gospodarske zgrade. 


Domaće životinje u mnogim domallastsina koja ž žive u starim zgra- 


dama smještene su u prizemnom dijelu, zvanom podrum. Uz kuću, u 
blizini podrumskih vrata,- nalazi: se: otvorena. gnojnica, .sada' Već. ogra- 
đena betonskim zidićem. Uz gnojnicu se u novije vrijeme. nađe i drve- 
na zgradica u kojoj je nužnik. Kad se sagradi nova kuća, onda ova 
stara preuzima funkciju gospodarske zgrade. Gornji dio kuće u kojem 
je ostalo staro - ognjište postaje prostorija za sušenje mesa i odlaganje 
stvari koje više nisu u: svakodnevnoj upotrebi. . m. bod 


U blizini kuće nalazi se pojata. Lovrić navodi da je bila namijenjena 
domaćim životinjama.. Današnja pojata | isluži prije svega za spremanje 
sijena i slame, a ako ima mjesta, u njoj. leže i ovce. Pojata je pravo- 
kutnog oblika, građena od kamena usuho. Pokrivena je slamom ili ševa- 
rom. Ševar ili-trska bila: je-u upotrebi kod Morlaka u. 18. stoljeću i za 
držana je sve donedavno. Danas je teško pronaći krov pokriven trskom, 
jer ga je zamijenila ražena slama. Međutim, naziv ševar prenesen je i 
na raženu' slamu. U blizini pojate nalazi se guvno kružnog oblika, po- 
pločano kamenom, sa stožinom u sredini. Na njemu se vrši pšenica i 
raž pomoću konja, <. < RANKA Meka 0 

Žitarice: su..se. spremale u prerim ili kašune,. u). drvene sanduke s 
poklopcem: U njima je bilo pregrada za različite vrste žita. Kašuni 
su se nalazili u stambenom dijelu jednoprostorne kuće, a u novijim 
zgradama u špajzu ili u podrumu. Kukuruz je bio pohranjen u pletene 
koševe, koji su se nalazili na tavanu. Bogatiji gospodari imali su i koš 
za kukuruz smješten izvan kuće. To je-turanj, cilindričnog oblika, is- 
pleten od šiblja, kakav je još u upotrebi u selu Markovac kraj Knina. 

Lovrić je zabilježio kako Morlaci običavaju iskopati u zemlji spremišta 
za žito, a radili su to iz nužde zbog neprestanih ratova. Tu tradiciju 
stanovništvo nije zaboravilo ni za vrijeme drugog svjetskog rata, kada 
su žito i ostale vrednije stvari sakrivali u jame u pećinu Zrnića kod 
Bukove lokve, na Vlaci i kod Dolaca na Dinari. Također su kopali jame 
u blizini kuća. U ozidanu jamu spuštali su kacu napunjenu žitom. 


* 


Promatrajući graditeljsku baštinu sela oko Dinare, u mogućnosti smo 
slijediti razvojni put koji je prošla ljudska nastamba na tom području. 
Još uvijek se mogu naći, iako više ne u prvobitnoj funkciji, najjedno- 
stavniji oblici nekadašnjih stambenih objekata, gdje su ljudi i stoka 
dijelili zajednički prostor, a danas su to isključivo gospodarske zgrade. 
Iako je danas teško utvrditi starost ove jednodijelne zgrade, ipak neke 
indicije ukazuju na to da je upravo takav tip nastambe bio u širokoj 
primjeni kod stanovništva Dalmatinske zagore i ranije, prije dvjesta 
godina. To nam potvrđuje i Lovrić u svojim »Bilješkama« ukazujući na 
to da su »Takvi stanovi bili nekoć po mojem mišljenju u općoj upotrebi 
kod svih Morlaka ,..«, a Fortis navodi opisujući takvu jednodijelnu zgra- 
du da »stoka živi u istoj prostoriji odijeljena od gospodara s pomoću 
pletera od šiblja, oblijepljena blatom ili goveđom balegom«. Prema 
tome, i ovi podaci ukazuju na arhaičnost takvog tipa kuće. Međutim, 
i jedan drugi način iskorištavanja prostora pripada Lovrićevim vre- 
menima. To je ista takva dosad spominjana jednodijelna kuća, ali u 
kojoj borave samo ljudi, dok je stoka smještena u drugim zgradama. 

Dalji razvoj stambene zgrade tekao je u vertikalnom smjeru, tako da 
se kuća podizala na kat. U gornjoj prostoriji su bili ljudi, u donjem di- 
jelu stoka. Stambeni prostor se nije povećavao zbog brojnosti obitelji, 
nego se gradila nova takva kuća uz već postojeću. 

Nakon drugog svjetskog rata taj tip kuća ipak je povećavao svoj stam- 
beni prostor — to su već dvosobni stanovi s hodnikom, ali zadržava se 
još uvijek tradicijski graditeljski obrazac — gore ljudi, dolje stoka. 
Sedamdesetih godina dolazi do prekida s tradicijskim načinom organi- 
ziranja prostora. Tada se počinju podizati veće i udobnije višeprostorne 
kuće od betona ili opeke uz preuzimanje nekih graditeljskih rješenja iz 
drugih sredina, jer kuća se općenito razvija tek u doba mira i ekonom- 
ske stabilnosti. 


199 


Pojata s guvnom u selu Glavaš. 


Kamena staja u selu Štikovo u Oprominju. Staja i kuća u Pakovom selu 


Kuća s okućnicom u selu Cetina. Nekadašnji dio kućnog inventara u selu Uništa. 


Kuća i staja u selu Bračev Dolac na Dinari. Oranje željeznim plugom u selu Uništa. 


Mreža — vlak za lov riba na Cetini (selo Cetina). 


Koš za spremanje kukuruza u selu Markovci uz Kosovo polje. Prodaja keramičkih proizvoda na godišnjem sajmu u Vrlici. 


Sl. gore: Stočar iz Vrbnika kraj Knina 
Sl. dolje: Stočarske saonice sa Dinare 


